2024 జమ్మూ కాశ్మీర్ శాసనసభ ఎన్నికలు

జమ్మూ కాశ్మీర్‌లో శాసనసభ ఎన్నికలు 2024 సెప్టెంబరు 18 నుండి 2024 అక్టోబరు 1 వరకు 3 దశల్లో జమ్మూ కాశ్మీర్ శాసనసభకు 90 మంది సభ్యులను ఎన్నుకునేందుకు జరిగాయి. ఎన్నికల ఫలితాలు 2024 అక్టోబరు 8న భారత ఎన్నికల సంఘం ప్రకటించింది. జమ్మూ కాశ్మీర్ నేషనల్ కాన్ఫరెన్స్, ఇండియన్ నేషనల్ కాంగ్రెస్, కమ్యూనిస్ట్ పార్టీ ఆఫ్ ఇండియా (మార్క్సిస్ట్), జమ్మూ కాశ్మీర్ నేషనల్ పాంథర్స్ పార్టీలతో కూడిన ఇండియా కూటమి ఎన్నికల్లో మెజారిటీ సీట్లను గెలుచుకుంది, ఎన్నికలు జరిగిన 90 సీట్లలో 49 సీట్లను గెలుచుకుంది, జమ్మూ కాశ్మీర్ నేషనల్ కాన్ఫరెన్స్, అత్యధిక సీట్లను గెలుచుకుంది.

ఇది ఒక దశాబ్దంలో జరిగిన మొదటి శాసనసభ ఎన్నిక, ఆ ప్రాంత ప్రత్యేక హోదా రద్దు చేసి, దాని రాష్ట్ర హోదా ఉపసంహరించబడి, మార్షల్ కర్ఫ్యూ విధించిన తర్వాత, 2019లో 300 మందికి పైగా రాజకీయ నాయకులను నిర్బంధించి లేదా గృహ నిర్బంధంలో ఉంచి తర్వాత జరిగిన ఇది మొదటి ఎన్నికలు. జమ్మూ కాశ్మీర్‌లో దశాబ్దాలుగా కొనసాగుతున్న సాయుధ తిరుగుబాటు కారణంగా కాశ్మీర్ లోయలో పరిస్థితులను స్థిరీకరించడానికి భారత ప్రభుత్వం ఎన్నికలను నిరవధికంగా నిలిపివేసింది. దీనిని సవాలు చేస్తూ సుప్రీంకోర్టులో దాఖలు చేసిన పిటిషన్‌ను పాంథర్స్ పార్టీ 2023 మేలో ముందుకు తెచ్చింది. 2023 డిసెంబరులో, సుప్రీంకోర్టు భారత ఎన్నికల సంఘాన్ని 2024 సెప్టెంబరు 30 లోపు ఎన్నికలు జరిపి, 2024 ఆఖరు నాటికి ప్రజాస్వామ్య ప్రక్రియను పునరుద్ధరించాలని ఆదేశించింది. ఆర్టికల్ 370 రద్దును కూడా ఈ ఉత్తర్వు సమర్థించింది. ఇది రాజ్యాంగం నిర్దేశించిన చట్టాల పరిధిలో ఉందని భావించింది. విదేశీ దౌత్యవేత్తలు ఎన్నికలను పరిశీలించడానికి అనుమతించబడ్డారు, కానీ విదేశీ జర్నలిస్టులను దూరంగా ఉంచారు.

జమ్మూ కాశ్మీర్ నేషనల్ కాన్ఫరెన్స్ మొత్తం 42 స్థానాలను గెలుచుకుని ఏకైక అతిపెద్ద పార్టీగా అవతరించింది, అయితే భారతీయ జనతా పార్టీ 29 స్థానాలను గెలుచుకుని రెండవ స్థానంలో నిలిచింది. భారత జాతీయ కాంగ్రెస్ 6 స్థానాలను గెలుచుకుంది, జమ్మూ కాశ్మీర్ పీపుల్స్ డెమోక్రటిక్ పార్టీ 3 స్థానాలను గెలుచుకుంది, కమ్యూనిస్టు పార్టీ ఆఫ్ ఇండియా (మార్కిస్టు), జమ్మూ కాశ్మీర్ పీపుల్స్ కాన్ఫరెన్స్, ఆమ్ ఆద్మీ పార్టీ ఒక్కొక్క స్థానాన్ని గెలుచుకున్నాయి. 7 స్థానాలను స్వతంత్ర అభ్యర్థులు గెలుచుకున్నారు. బిజెపికి 25.64% అత్యధిక ఓట్లు వచ్చిన తర్వాత, జెకెఎన్‌సి 23.43% వాటాతో రెండవ అతిపెద్ద వాటాను గెలుచుకుంది. ఐఎన్‌సి, జెకెపిడిపి వరుసగా 11.97%, 8.87% ఓట్లు సాధించాయి, మిగిలిన 30.09% ఇతర పార్టీలు, స్వతంత్రులు, నోటా (పైన పేర్కొన్న వారెవరూ కాదు) కు వెళ్ళాయి. జెకెఎన్‌సికి చెందిన ఒమర్ అబ్దుల్లా 2024 అక్టోబరు 16న కేంద్ర పాలిత ప్రాంతం మొదటి ముఖ్యమంత్రిగా ప్రమాణ స్వీకారం చేశారు.

## నేపథ్యం
గత శాసనసభ ఎన్నికలు 2014 నవంబరు-డిసెంబరులో జరిగాయి. ఎన్నికల తరువాత, జమ్మూ కాశ్మీర్ పీపుల్స్ డెమోక్రటిక్ పార్టీ, భారతీయ జనతా పార్టీ సంకీర్ణ ప్రభుత్వం ఏర్పడింది. ముఫ్తీ మొహమ్మద్ సయీద్ ముఖ్యమంత్రి అయ్యారు.

ముఖ్యమంత్రి ముఫ్తీ మహ్మద్ సయీద్ 2016 జనవరి 7న మరణించారు. కొంతకాలం గవర్నరు పాలన తరువాత, మెహబూబా ముఫ్తీ జమ్మూ కాశ్మీరు తదుపరి ముఖ్యమంత్రిగా ప్రమాణ స్వీకారం చేశారు.

## రాజకీయ పరిణామాలు

### శాసనసభ రద్దు, రాష్ట్రపతి పాలన
2018 జూన్ లో, పిడిపి నేతృత్వంలోని ప్రభుత్వానికి బిజెపి తన మద్దతును ఉపసంహరించుకుంది. ఆ తరువాత జమ్మూ కాశ్మీరులో గవర్నరు పాలన విధించబడింది. 2018 నవంబరులో జమ్మూ కాశ్మీర్ గవర్నర్ సత్యపాల్ మాలిక్ రాష్ట్ర శాసనసభను రద్దు చేశారు. అనేక రాజకీయ పార్టీలు ప్రభుత్వాన్ని ఏర్పాటు చేయడానికి సుముఖత వ్యక్తం చేస్తూ గవర్నరుకు లేఖ రాసినప్పటికీ. 2018 డిసెంబరు 20న రాష్ట్రపతి పాలన విధించబడింది.

### ఆర్టికల్ 370 రద్దు, రాష్ట్ర పునర్వ్యవస్థీకరణ
2019లో జమ్మూ కాశ్మీరుకు ప్రత్యేక హోదాను ఇచ్చిన భారత రాజ్యాంగంలోని ఆర్టికల్ 370 రద్దు అయింది. జమ్మూ కాశ్మీరు రాష్ట్రాన్ని జమ్మూ కాశ్మీరు, లడఖ్ కేంద్రపాలిత ప్రాంతాలు పునర్నిర్మించడానికి జమ్మూ కాశ్మీర్ పునర్వ్యవస్థీకరణ చట్టం ఆమోదించబడింది.

## డీలిమిటేషన్
2020 మార్చిలో, జమ్మూ కాశ్మీర్ కేంద్రపాలిత ప్రాంతం డీలిమిటేషన్ కోసం రిటైర్డ్ జస్టిస్ రంజనా ప్రకాష్ దేశాయ్ అధ్యక్షతన ముగ్గురు సభ్యుల డీలిమిటేషన్ కమిషన్ ఏర్పాటు చేయబడింది. కమిషన్ తన మధ్యంతర నివేదికను 2022 ఫిబ్రవరిలో ప్రచురించింది. తుది డీలిమిటేషన్ నివేదికను 2022 మే 5న విడుదల చేశారు. దీని కింద జమ్మూ విభాగానికి అదనంగా 6 సీట్లు, కాశ్మీర్ డివిజనుకు 1 సీటు జోడించబడ్డాయి. డీలిమిటేషన్ తరువాత, శాసనసభలో మొత్తం స్థానాలు 114 పెరిగాయి. వీటిలో 24 స్థానాలు పాకిస్తాన్ ఆక్రమిత కాశ్మీర్ పరిధిలోకి వచ్చే ప్రాంతాలకు కేటాయించబడ్డాయి. మిగిలిన 90 సీట్లలో 43 సీట్లు జమ్మూ డివిజనులో, 47 సీట్లు కాశ్మీర్ డివిజనులో ఉన్నాయి. తుది డీలిమిటేషన్ నివేదిక 2022 మే 20 నుండి అమలులోకి వచ్చింది.

## డీడీసీ ఎన్నికలు
2020లో ప్రత్యేక హోదాను రద్దుచేసిన తరువాత డిడిసి ఎన్నికలు జరిగాయి. పీపుల్స్ అలయన్స్ ఫర్ గుప్కర్ డిక్లరేషన్ (పిఎజిడి) 110 స్థానాలు సాధించగా, బిజెపి 75 స్థానాలు సాధించి అతిపెద్ద పార్టీగా నిలిచింది.

## ఆర్టికల్ 370 రద్దుపై సుప్రీం కోర్టు తీర్పు
2023 డిసెంబరు 11న, సుప్రీంకోర్టు తన తీర్పులో ఆర్టికల్ 370ని రాజ్యాంగబద్ధంగా రద్దు చేయడాన్ని సమర్థించింది.జమ్మూ కాశ్మీరులో 2024 సెప్టెంబరు 30 లోపు శాసనసభ ఎన్నికలను నిర్వహించాలని భారత ఎన్నికల **క‌మిష‌న్‌ను** ఆదేశించింది.

## షె.కులాలకు, షె.తెగలకు రిజర్వేషన్లు
షెడ్యూల్డ్ కులాలకు 7 స్థానాలు, షెడ్యూల్డ్ తెగలకు 9 స్థానాలు కేటాయించే జమ్మూ కాశ్మీర్ పునర్వ్యవస్థీకరణ (సవరణ) బిల్లు 2023ను పార్లమెంటు ఆమోదించింది.

## షెడ్యూల్
ఎన్నికల షెడ్యూల్‌ను భారత ఎన్నికల సంఘం 2024 ఆగస్టు 16న ప్రకటించింది. ఓట్ల లెక్కింపు తేదీని 2024 అక్టోబరు 4 నుండి అక్టోబరు 8కి వాయిదా వేశారు.

## పార్టీలు, పొత్తులు
### 

జమ్మూ కాశ్మీర్ నేషనల్ కాన్ఫరెన్స్, ఇండియన్ నేషనల్ కాంగ్రెస్, కమ్యూనిస్ట్ పార్టీ ఆఫ్ ఇండియా (మార్క్సిస్ట్) మధ్య కూటమిని 2024 ఆగస్టు 22న ప్రకటించారు.. 2024 ఆగస్టు 26న సీట్ల పంపకం ఖరారు చేయబడింది, కూటమి భాగస్వాముల మధ్య 6 సీట్లపై స్నేహపూర్వక పోటీ జరిగింది..

### 

### 

### ఇతరులు

## అభ్యర్థులు
2024 ఆగస్టు 26న 18 మంది అభ్యర్థులతో కూడిన మొదటి జాబితాను; ఆగస్టు 27న 32 మంది అభ్యర్థులతో కూడిన రెండవ జాబితాను; సెప్టెంబరు 8న నలుగురు అభ్యర్థులతో కూడిన మూడవ జాబితా జె.కె.ఎన్.సి విడుదల చేసింది..

2024 ఆగస్టు 26న భారత జాతీయ కాంగ్రెస్ 9 మంది అభ్యర్థుల మొదటి జాబితాను ; సెప్టెంబరు 2న 6 మంది అభ్యర్థులతో కూడిన రెండవ జాబితాను; సెప్టెంబరు 9న 19 మంది అభ్యర్థులతో కూడిన మూడవ జాబితాను విడుదల చేసింది.

భారతీయ జనతా పార్టీ 15 మంది అభ్యర్థులతో కూడిన తొలి జాబితాను విడుదల చేసింది. ఆ తర్వాత ఆగస్టు 26న ఒక అభ్యర్థితో కూడిన రెండవ జాబితాను; ఆగస్టు 27న 29 మంది అభ్యర్థులతో కూడిన మూడవ జాబితాను; సెప్టెంబరు 2న 6 మంది అభ్యర్థులతో కూడిన నాల్గవ జాబితాను. సెప్టెంబరు 8న బిజెపి 10 మంది అభ్యర్థులతో కూడిన ఆరవ జాబితాను విడుదల చేసింది..

2024 ఆగస్టు 26న జెకెపిడిపి 25 మంది అభ్యర్థులను; ఆగస్టు 28న 17 మంది అభ్యర్థులును; ఆగస్టు 29న 4 మంది అభ్యర్థులును; ఆగస్టు 30న 8 మంది అభ్యర్థులు;ను సెప్టెంబరు 1న 6 మంది అభ్యర్థులును సెప్టెంబరు 1న 6 మంది అభ్యర్థులు; సెప్టెంబరు 6న 1 అభ్యర్థిని ప్రకటించింది.

## పరిశీలకులు
శ్రీనగర్‌లో జరిగిన ఓటింగ్‌ను అమెరికా, రష్యాతో సహా 16 దేశాల దౌత్యవేత్తలు పరిశీలించారు.

## ఓటర్ల శాతం

## సర్వేలు, పోల్స్

### ఎగ్జిట్ పోల్స్
ఎగ్జిట్ పోల్స్ 2024 అక్టోబరు 5న విడుదలయ్యాయి.

## ఫలితాలు

### కూటమి లేదా పార్టీ వారీగా ఫలితాలు

### డివిజన్ వారీగా ఫలితాలు

### జిల్లాల వారీగా ఫలితాలు

### నియోజకవర్గాల వారీగా ఫలితాలు

## ఇవి కూడా చూడండి

* 2014 జమ్మూ కాశ్మీర్ శాసనసభ ఎన్నికలు
* 2024లో భారత ఎన్నికల ప్రచారం
* జమ్మూ కాశ్మీర్లో ఎన్నికలు
* జమ్మూ కాశ్మీర్ రాజకీయాలు

## గమనికలు


## మూలాలు

## వెలుపలి లంకెలు

వర్గం:జమ్మూ కాశ్మీర్ రాష్ట్ర శాసనసభ ఎన్నికలు
వర్గం:2020లు జమ్మూ కాశ్మీర్‌
J
జమ్మూ కాశ్మీర్